Megjegyzés sablon

A Törzsadatok

Pénzügyi

Megjegyzés sablon menüpont alatt lehet a bizonylatra kerülő extra információkat megjegyzésként a legegyszerűbben kezelni, automatizálni.

Bármelyik bizonylatra kerülhet akár többféle információ is megjegyzésként, a bizonylatok típusától függően.
Ilyen módon szoktuk megoldani pl. az Export számla esetén az IBAN szám feltüntetését az átutaláshoz, vagy a fordított ÁFÁ-s számlán a nyilatkozatokat, stb.

Típusai

Alapvetően kétféle megjegyzés típust érdemes megkülönböztetni:

Csak szöveges információ: a megadott szöveg rákerül a bizonylatra.

Valamilyen algoritmust használó: a kiválasztott algoritmus szerinti esemény megtörténik, majd ennek az eredménye kerül rá a bizonylatra.

Paraméterek

Sablon készítéskor a következő adatokat kell megadni:

Név
A sablon neve. A rendszer számára nem fontos, de a felhasználó ezzel tudja azonosítani az adott megjegyzést. Ha nem automatikus a megjegyzés, akkor a megjegyzés beszúrásához tartozó gomb neve is ez lesz.

Bizonylat típusa
Annak a bizonylat típusnak a kiválasztása, ami használni fogja ezt a sablont. Egy sablon csak egyféle bizonylathoz tartozhat.

Altípus
A bizonylat altípusa, pl. számla esetén export, kézi, előleg, stb.

Algoritmus
A működés módját határozza meg. Az elérhető algoritmusokat befolyásolja a telepített modulok összetétele.
A leggyakoribbak:

Bontás cikk típus szerint cikk típusok szerinti bontás beillesztése.

Bruttó súly részletesen: a termékekhez megadott bruttó súly adatokat cikkszámonként is felsorolja és összesítve is megjeleníti.

Bruttó súly összesen: a termékekhez megadott bruttó súly adatokat összesíti.

Cikkcsoportok megjegyzései: a termékekből képzett cikk csoportoknál megadott megjegyzés szöveget helyezi el.

Csak készítéskor látható: a sablon mezőbe írt szöveg csak a bizonylat szerkesztésekor látható, a PDF-re nem kerül rá.

Csomagoló anyag díjának összesítése: a termékekhez megadott csomagoló anyagok díját összesíti a megjegyzésben a Környezetvédelmi termékdíj információk: alatt.

Egyenleg: a kiválasztott partnerrel kapcsolatos pénzügyi egyenleg információkat, hátralékos számlákat teszi a PDF bizonylat megjegyzésébe.

Fizetési mód megjegyzései: a kiválasztott fizetési módhoz rögzített megjegyzés szövegét beilleszti a PDF bizonylat megjegyzésébe.
Bankszámlaszámok fizetési módok szerint automatikusan

Fordított adózás: Fordított áfa nyilatkozat beillesztése.

Közvetített szolgáltatás: ha a bizonylathoz adott tételek között van közvetített szolgáltatás, akkor kírja az információt:
A következő sorszámú tételek közvetített szolgáltatást tartalmaznak:…

Mennyiségi egység szerint mennyiség összesítés: a bizonylaton szereplő tételek mennyiségét összesíti.
Például: Bizonylat tételeiben szereplő mennyiség összesen: 1 db és 1 doboz és 1 hónap és 1 év és 1 óra.

Nyelv szerinti megjegyzés: a sablon szöveg részében a 'HU' jelölés után sortöréssel a magyar nyelvű, 'EN' jelölés után sortöréssel az angol nyelvű bizonylatra kerülő szöveget kell megadni, a rendszer pedig a bizonylat nyelve szerint vagy a magyar, vagy az angol nyelvű részt helyezi el rajta.
Például:
HU
Magyar nyelvű bizonylatra szánt szöveg!
EN
Angol nyelvű bizonylatra szánt szöveg!

Nyitott bizonylatok: felsorolja a nyitott állapotú bizonylatokat (szállítóleveleket).

Partner címválasztó: ha kiválasztjuk a bizonylatra megjegyzésként rákerülhet a partnerhez megadott bármilyen cím vagy címek (pl.: szállítási cím).

Partner címek: a partner címeinek felsorolása.

Partner megjegyzések: a partnerhez írt megjegyzés beillesztése.

Partner telefonszámok: a partner telefonszámainak beillesztése

Pozíciószám adatai:

Pozíciószám adatai szerkeszthető:

Pénznemek megjegyzései: A Pénznemekhez beállított szöveget teszi rá a bizonylatra, a bizonylat pénznemétől függően. Pl. ha különböző bankszámlaszámokat kell megadni a különböző pénznemekhez, akkor az ilyen módon valósítható meg.
Bankszámlaszámok bizonylat pénzneme szerint automatikusan

Szerkeszthető szövegsablon: a megadott szöveget hozzáadja a bizonylathoz, amit utána a felhasználó szabadon átalakíthat, módosíthat.

Szöveg beillesztése: a megadott szöveget hozzáadja a bizonylathoz és a PDF-hez is, de nem módosítható módon.

Záradék beillesztése: az NAV XML bevalláshoz szükséges záradék elhelyezése.

Automatikus
Ha ki van pipálva, akkor a megjegyzés automatikusan rá kerül a bizonylatra.

Kézi alapértelmezett
Ha ki van pipálva, akkor nem automatikus, hanem ki/be kapcsolható, és alapvetően be van kapcsolva.

Sablon
A megjegyzés szövege. Csak akkor van értelmezve, ha az algoritmus Szerkeszthető szövegsablon vagy Szöveg beillesztése.

Sorszám
Ha fontos a bizonylaton belüli megjegyzések sorrendje, akkor a sorszám beállításával lehet befolyásolni azt.

Magasság
A megjegyzés mező sorainak száma.

| Felvesz | gombra kattintva elmenti a megjegyzés sablont!

Kapcsolódó oldalak:

Törzsadatok

Számla